				|

		52014PC0585

			Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le cóir tharaife d'earraí de thionscnamh Eacuadór /* COM/2014/0585 final - 2014/0287 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Ar an 17 Iúil 2014 tugadh na
hidirbheartaíochtaí i gcrích le hEacuadór maidir lena aontachas leis an
gComhaontú Trádála a tugadh i gcrích idir an tAontas Eorpach agus an
Cholóim/Peiriú. Mar thoradh ar na hidirbheartaíochtaí sin, inisilíodh Prótacal
Aontachais Eacuadór leis an gComhaontú (dá ngairtear "An Prótacal
Aontachais" anseo feasta) ar an […].
Chun suaitheadh trádála gan ghá a sheachaint
fad agus atá na nósanna imeachta chun an Prótacal Aontachais á bhformheas agus
á gcur i bhfeidhm, is gá a áirithiú nach méadófar na dleachtanna custaim is
infheidhme ar dháta inisilithe an Phrótacail Aontachais agus nach gcuirfear
dleachtanna custaim nua i bhfeidhm ar tháirgí de thionscnamh Eacuadór. Chuige
sin, déantar foráil sa Rialachán atá beartaithe maidir le leibhéil na rátaí
dleachta a choinneáil ag na leibhéil a bhí infheidhme maidir le hEacuadór ar
dháta inisilithe an Phrótacail Aontachais.
Beidh feidhm ag an Rialachán seo amhail ón 1 Eanáir 2015
agus go dtí sé mhí tar éis don Phrótacal Aontachais teacht i bhfeidhm (nó, más
iomchuí, go dtí go gcuirtear i bhfeidhm go sealadach é), nó go dtí an 31 Nollaig 2016,
cibé acu is túisce a tharlóidh. Tá an fad ama seo riachtanach le go mbeidh a
ndóthain ama ann na nósanna imeachta inmheánacha ar fad is gá a dhéanamh san
Aontas Eorpach, ach in Eacuadór freisin, chun an Prótacal Aontachais a chur i
bhfeidhm. D'fhéadfaí tuilleadh moilleanna a bheith ann i ngeall ar an ngá dul i
gcomhairle leis an gColóim agus Peiriú maidir leis an bPrótacal Aontachais,
agus an gá go ndéanfaidís formheas air, sula ndéanfaidh an Coimisiún Cinneadh faoin
togra le haghaidh Treoracha ón gComhairle maidir leis an síniú agus cur i
bhfeidhm sealadach agus maidir leis an bPrótacal Aontachais a chur i gcrích.
Meastar go bhfuil gá leis an bhforluí féideartha sé mhí idir an Rialachán seo
agus cur i bhfeidhm an Phrótacail Aontachais le go mbeidh oibreoirí
eacnamaíocha in ann dul i dtaithí ar na nósanna imeachta custaim nua.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA AGUS NA MEASÚNUITHE TIONCHAIR
Neamhbhainteach.
3.           EILIMINTÍ DLÍ AN TOGRA
Is é Airteagal 207(2) den Chonradh
ar Fheidhmiú an Aontais Eorpaigh bunús dlí an togra.
4.           IMPLEACHT BHUISÉADACH
Coinnítear na socruithe reatha maidir le
rochtain ar an margadh faoin Rialachán atá beartaithe agus sa mhéid sin níl aon
impleacht airgeadais bhreise aige ar bhuiséad an Aontais Eorpaigh. Mura gcuirfí
i bhfeidhm é, áfach, d'fhéadfadh méadú teacht ar na fáltais chustaim a
bhaileofaí.
Tá sé deacair méid na bhfáltas custaim
seo a bhaileofaí a thuar, ach i gcás ar bith bheadh siad cuibheasach beag. Is
thart faoi €215 milliún (bunaithe ar fhigiúirí trádála 2013) an méid a
shábháltar ar dhleachtanna de thoradh ar an gcóras rochtana ar an margadh atá
ag Eacuadór faoi láthair, córas a rachaidh in éag an 1 Eanáir 2015.
Tá onnmhairí Eacuadór chuig AE thar a bheith comhchruinnithe agus baineann 95%
den mhéid sin a shábháltar le honnmhairí 5 ghrúpa táirgí, go bunúsach, ar
a ngearrtar meándleacht chustaim 16%. Dá bhrí sin, dá gcuirfí dleachtanna erga
omnes na dtáirgí sin i bhfeidhm, laghdófaí onnmhairiú na dtáirgí sin chuig
AE go mór, rud a laghdódh an tionchar iarbhír ar bhuiséad AE tuilleadh.
2014/0287 (COD)
Togra le haghaidh
RIALACHÁN Ó PHARLAIMINT NA hEORPA AGUS ÓN
gCOMHAIRLE
maidir le cóir tharaife d'earraí de
thionscnamh Eacuadór
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 207(2) de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       Sa Chomhaontú Trádála idir an
tAontas agus a mBallstáit, ar thaobh amháin, agus an Cholóim agus Peiriú, ar an
taobh eile (dá ngairtear "an Comhaontú" anseo feasta) a síníodh an 26 Meitheamh 2012,
tá foráil in Airteagal 329 de maidir le haontachas féideartha Balltíortha
eile Chomhphobal na nAindéas leis an gComhaontú.
(2)       Ag leanúint ó iarratas
Eacuadór na hidirbheartaíochtaí leis an Aontas le bheith ina Pháirtí sa
Chomhaontú a atosú, rinneadh idirbheartaíochtaí idir an tAontas agus Eacuadór
in 2014. Mar thoradh ar na hidirbheartaíochtaí sin, inisilíodh Prótacal
Aontachais Eacuadór leis an gComhaontú (dá ngairtear "an Prótacal
Aontachais" anseo feasta) an […].
(3)       Tar éis an Prótacal
Aontachais a inisiliú, tá comhaontú idirthréimhseach cómhalartach riachtanach
chun limistéar saorthrádála le hEacuadór a bhunú sa chaoi nach gcuirfear
isteach ar thrádáil gan ghá. Dá bhrí sin, amhail ón 1 Eanáir 2015, ní
mhéadófar na dleachtanna custaim a bhí i bhfeidhm ar dháta inisilithe an
Phrótacail Aontachais agus ní chuirfear dleachtanna custaim nua i bhfeidhm ar
tháirgí de thionscnamh Eacuadór.
(4)       Dá bhrí sin, déantar foráil
sa Rialachán seo maidir le leibhéal na rátaí dleachta is infheidhme maidir le
hEacuadór ar an [dáta inisilithe an Phrótacail Aontachais] a choinneáil ag an
leibhéal sin amhail ón 1 Eanáir 2015.
(5)       Tá an beart seo gan dochar do
bhearta arna ndéanamh faoi Rialachán (CE) Uimh. 597/2009[1], Uimh. 1225/2009[2] nó Uimh. 260/2009[3] ón gComhairle.
(6)       Mar choinníoll chun an chóir
tharaife arna deonú faoin Rialachán seo a chur i bhfeidhm, ba cheart d'Eacuadór
staonadh ó aon dleachtanna nua nó muirir nua a mbeadh éifeacht choibhéiseach
leo a thabhairt isteach nó ó aon srianta cainníochtúla nua nó ó bhearta nua a
mbeadh éifeacht choibhéiseach leo maidir le hallmhairí de thionscnamh an
Aontais a thabhairt isteach, nó ó na leibhéil ag a bhfuil na dleachtanna nó na
muirir faoi láthair a ardú nó ó aon srianta eile a thabhairt isteach ón [dáta
inisilithe an Phrótacail Aontachais].
(7)       Lena áirithiú go leanfaidh
Eacuadór lena thiomantas do phríomhchoinbhinsiúin idirnáisiúnta maidir le
cearta an duine agus cearta saothair, cosaint an chomhshaoil agus
dea-rialachas, ba cheart cur i bhfeidhm an bhirt seo a bheith faoi réir chur
chun feidhme leanúnach éifeachtach na gcoinbhinsiún sin.
(8)       Chun aon bhaol calaoise a
chosc, chun a bheith i dteideal leas a bhaint as an gcóir tharaife arna deonú
faoin Rialachán seo, ba cheart go mbeadh sé mar choinníoll go gcomhlíonfadh
Eacuadór na rialacha ábhartha maidir le tionscnamh táirgí agus na nósanna
imeachta a bhaineann leis sin.
(9)       Is gá foráil a dhéanamh go
gcuirfear dleachtanna Comhtharaife Custaim i bhfeidhm i gcás aon táirgí de
thionscnamh Eacuadór is cúis nó is baol a bheith ina gcúis le deacrachtaí móra
do tháirgeoirí an Aontais a tháirgeann táirgí comhchosúla nó táirgí atá in iomaíocht
dhíreach leo, faoi réir imscrúdaithe ag an gCoimisiún.
(10)     I gcás ina sáraítear aon
cheann de na coinníollacha a leagtar síos sa Rialachán seo, ba cheart
cumhachtaí cur chun feidhme a thabhairt don Choimisiún chun an chóir tharaife
dá bhforáiltear ann a chur ar fionraí go hiomlán nó go páirteach go ceann
tréimhse shealadach. Ba cheart na cumhachtaí sin a fheidhmiú i gcomhréir le
Rialachán (AE) Uimh. 182/2011 ó Pharlaimint na hEorpa agus
ón gComhairle[4].

(11)     Tá an Rialachán seo le cur i
bhfeidhm go dtí sé mhí tar éis theacht i bhfeidhm nó dháta cur i bhfeidhm
sealadach fhorálacha ábhartha an Phrótacail Aontachais, agus go dtí an 31 Nollaig 2016
ar a dhéanaí,
TAR ÉIS AN RIALACHÁN SEO A GHLACADH:
Airteagal 1
Sainmhínithe
Chun críocha an Rialacháin seo:
(a)          ciallaíonn 'cóir tharaife' an ráta
agus cóir dhleachta a chuirtear i bhfeidhm ar earraí de thionscnamh Eacuadór dá
bhforáiltear in Airteagal 2;
(b)          ciallaíonn 'dleachtanna Comhtharaife
Custaim' na dleachtanna atá sonraithe i gCuid a Dó d'Iarscríbhinn I a ghabhann
le Rialachán (CEE) Uimh. 2658/87[5]
arna leasú, seachas na dleachtanna sin arna mbunú mar chuid de chuótaí taraife;
(c)          ciallaíonn 'táirge/táirgí de
thionscnamh Eacuadór' táirge/táirgí a chomhlíonann na ceanglais maidir le
tionscnamh faoi Theideal II, Caibidil 2 de Rialachán (CEE) Uimh. 2913/92
ón gComhairle[6]
agus, ag brath ar an gcóir tharaife arna lorg, de bhun fhorálacha Airteagal 2,
Teideal IV, Caibidil 1 nó Roinn 1 de Chaibidil 2 de Rialachán
(CEE) Uimh. 2454/93 ón gCoimisiún[7].

Airteagal 2
Cóir tharaife
1.           Dleachtanna custaim a
chuirtear i bhfeidhm ar tháirgí de thionscnamh Eacuadór ar an [dáta inisilithe
an Phrótacail], ní mhéadófar iad agus ní chuirfear aon dleacht chustaim nua a
thabharfar isteach tar éis an dáta sin i bhfeidhm ar na táirgí sin.
2.           Cuirfear an cóir tharaife dá
bhforáiltear i mír 1 i bhfeidhm gan dochar d'aon bheart arna dhéanamh faoi
Rialacháin (CE) Uimh. 597/2009, Uimh. 1225/2009 nó Uimh. 260/2009.

Airteagal 3
Coinníollacha chun
bheith i dteideal na córa taraife
Beidh teidlíocht chun leas a bhaint as an gcóir tharaife atá
sainmhínithe in Airteagal 2 faoi réir an méid seo a leanas:
(a)          comhlíonadh na rialacha maidir le
tionscnamh dá tagraítear in Airteagal 1(c) agus na nósanna imeachta a
mbaineann leo, lena n‑áirítear, de réir mar is iomchuí, forálacha maidir
le comhar riaracháin éifeachtach is infheidhme ar an [dáta inisilithe an
Phrótacail Aontachais];
(b)          staonadh Eacuadór ó aon dleachtanna
nua nó muirir nua a mbeadh an éifeacht choibhéiseach acu a thabhairt isteach
agus aon srianta cainníochtúla nua nó bearta nua a thabhairt isteach a mbeadh
an éifeacht choibhéiseach leo ar allmhairí ón Aontas nó ó na leibhéil ag a
bhfuil na dleachtanna nó na muirir faoi láthair a ardú nó ó aon srianta eile a
thabhairt isteach ón [dáta inisilithe an Phrótacail Aontachais];
(c)          daingniú agus cur chun feidhme
éifeachtach a choinneáil ar thaobh Eacuadór ar na cúnaint, coinbhinsiúin agus
prótacail atá liostaithe san Iarscríbhinn a ghabhainn leis an Rialachán seo,
agus glacadh gan forchoimeádas leis na ceanglais maidir le tuairisciú, faireachán
agus athbhreithniú rialta ar a theist cur chun feidhme i gcomhréir le forálacha
na gcúnant, na gcoinbhinsiún agus na bprótacal atá daingnithe aige;
(d)          comhoibriú leis an gCoimisiún
Eorpach agus gach eolas is gá a sholáthar chun measúnú a dhéanamh go bhfuil
ceanglais mhír (c) á n‑urramú ag Eacuadór;
(e)          go ndéanfaidh Eacuadór iarrachtaí
leanúnacha chun an Prótacal Aontachais leis an gComhaontú Trádála idir an
tAontas Eorpach agus a mBallstáit, ar thaobh amháin, agus an Cholóim agus
Peiriú, ar an taobh eile, a shíniú agus a dhaingniú.
Airteagal 4
Fionraí shealadach
Má chinneann sé go bhfuil dóthain fianaise ann nár comhlíonadh na
coinníollacha a leagtar amach in Airteagal 3, féadfaidh an Coimisiún
gníomhartha cur chun feidhme a ghlacadh chun an chóir tharaife a chur ar
fionraí go ceann tréimhse shealadach, i ndáil le gach táirge nó le táirgí
áirithe de thionscnamh Eacuadór. Déanfar na gníomhartha cur chun feidhme sin a
ghlacadh i gcomhréir leis an nós imeachta scrúdúcháin dá dtagraítear in Airteagal 6(2).

Airteagal 5
Clásal cosanta
I gcás ina ndéantar táirge de thionscnamh
Eacuadór a allmhairiú i méideanna agus/nó ar phraghsanna is cúis nó is baol a
bheith ina gcúis le deacrachtaí móra do tháirgeoirí an Aontais a tháirgeann
táirgí cosúla nó táirgí atá in iomaíocht dhíreach leis an táirge sin, féadfar
na dleachtanna Comhtharaife Custaim ar an táirge sin a thabhairt isteach
athuair ag leanúint na rialacha nós imeachta atá leagtha síos i Rialachán (AE) Uimh. 19/2013
ó Pharlaimint na hEorpa agus ón gComhairle[8],
mutatis mutandis.
Airteagal 6
Nós
imeachta coiste
1.           Chun críocha chur chun
feidhme Airteagal 4 den Rialachán seo, déanfaidh an Coiste um an
gCód Custaim arna bhunú le hAirteagal 248a de Rialachán (CEE) Uimh. 2913/92
ón gComhairle cúnamh a thabhairt don Choimisiún. Beidh an coiste sin ina
choiste de réir bhrí Rialachán (AE) Uimh. 182/2011.
2.           I gcás ina ndéantar tagairt
don mhír seo, beidh feidhm ag Airteagal 5 de Rialachán (AE) Uimh. 182/2011.
Airteagal 7
Teacht
i bhfeidhm, cur i bhfeidhm agus dul in éag
1.           Tiocfaidh an Rialachán seo
i bhfeidhm lá a fhoilsithe in Iris Oifigiúil an Aontais Eorpaigh.
2.           Beidh an Rialachán seo
infheidhme amhail ón 1 Eanáir 2015.
3.           Rachaidh an Rialachán seo in
éag sé mhí tar éis don Phrótacal Aontachais theacht i bhfeidhm nó, de réir mar
is iomchuí, a chur i bhfeidhm go sealadach, nó ar an 31 Nollaig 2016,
cibé acu is túisce a tharlóidh. Foilseoidh an Coimisiún fógra in Iris
Oifigiúil an Aontais Eorpaigh má scoireann an Rialachán seo d'fheidhm a
bheith aige roimh an 31 Nollaig 2016.
Beidh
an Rialachán seo ina cheangal go huile agus go hiomlán agus beidh sé infheidhme
go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa               Thar
ceann na Comhairle
An tUachtarán                                               An
tUachtarán
[1]               Rialachán (CE) Uimh. 597/2009 ón gComhairle an
11 Meitheamh 2009 maidir le cosaint i gcoinne allmhairí fóirdheontais
ó thíortha nach baill den Chomhphobal Eorpach iad (IO L 188, 18.07.2009,
Lch. 93).
[2]               Rialachán (CE) Uimh. 1225/2009 ón gComhairle an 30 Samhain 2009
maidir le cosaint i gcoinne allmhairí dumpáilte ó thíortha nach baill den
Chomhphobal Eorpach iad (IO L 343, 22.12.2009, Lch. 51).
[3]               Rialachán (CE) Uimh. 260/2009 an 26 Feabhra 2009
ón gComhairle maidir le comhrialacha le haghaidh allmhairí (IO L 84,
31.3.2009, Lch. 1).
[4]               Rialachán (AE) Uimh. 182/2011 ó Pharlaimint na
hEorpa agus ón gComhairle an 16 Feabhra 2011 lena leagtar síos na
rialacha agus na prionsabail ghinearálta a bhaineann leis na sásraí maidir le
rialú ag na Ballstáit ar fheidhmiú cumhachtaí cur chun feidhme ag an gCoimisiún
(IO L 55, 28.2.2011, Lch. 13).
[5]               Rialachán (CEE) Uimh. 2658/87 ón gComhairle an 23 Iúil 1987
maidir leis an ainmníocht taraife agus staidrimh agus leis an gComhthairif
Chustaim (IO L 256, 7.9.1987, Lch. 1).
[6]               Rialachán (CEE) Uimh. 2913/92 ón gComhairle an 12 Deireadh
Fómhair 1992 lena mbunaítear Cód Custaim an Chomhphobail (IO L 302,
19.10.1992, Lch. 1).
[7]               Rialachán (CEE) Uimh. 2454/93 ón gCoimisiún an
2 Iúil 1993 lena leagtar síos forálacha maidir le cur chun feidhme
Rialachán (CEE) Uimh. 2913/92 ón gComhairle lena mbunaítear Cód
Custaim an Chomhphobail (IO L 253, 11.10.1993, Lch. 1).
[8]               Rialachán (AE) Uimh. 19/2013 ó Pharlaimint na
hEorpa agus ón gComhairle an 15 Eanáir 2013 lena gcuirtear chun
feidhme an clásal cosanta déthaobhach agus an sásra cobhsaíochta um bananaí sa
Chomhaontú Trádála idir an tAontas Eorpach agus na Ballstáit, ar thaobh amháin
de, agus an Cholóim agus Peiriú ar an taobh eile (IO L 17, 19.1.2013,
Lch. 1).
IARSCRÍBHINN
Cúnaint,
Coinbhinsiúin agus Prótacail dá dtagraítear in Airteagal 3(c)
Coinbhinsiúin
NA/EIS i dtaca le bunchearta daonna agus saothair
1.           An Coinbhinsiún maidir le
Coir an Chinedhíothaithe a Chosc agus a Phionósú (1948)
2.           An Coinbhinsiún Idirnáisiúnta
maidir le Gach Cineál Idirdhealaithe Chiníoch a Dhíothú (1965)
3.           An Cúnant Idirnáisiúnta
maidir le Cearta Sibhialta agus Polaitiúla (1966)
4.           An Cúnant Idirnáisiúnta
maidir le Cearta Eacnamaíocha, Sóisialta agus Cultúrtha (1966)
5.           An Coinbhinsiún maidir le
Gach Cineál Idirdhealaithe in aghaidh na mBan a Dhíothú (1979)
6.           An Coinbhinsiún in aghaidh
Céastóireachta agus in aghaidh Íde nó Pionóis Eile atá Cruálach, Mídhaonna nó
Táireach (1984)
7.           An Coinbhinsiún um Chearta an
Linbh (1989)
8.           An Coinbhinsiún maidir le
hObair Éigeantais nó Éigeantach, Uimh. 29 (1989)
9.           An Coinbhinsiún maidir le
Saoirse Comhlachais agus Cosaint an Chirt Eagrúcháin, Uimh. 87 (1948)
10.         An Coinbhinsiún maidir leis na
Prionsabail a Chur i bhFeidhm i dtaca leis an gCeart Eagrúcháin agus leis an
gCómhargáil, Uimh. 98 (1949)
11.         An Coinbhinsiún maidir le
Luach Saothar Comhionann d'Oibrithe Fireanna agus Baineanna ar Obair arb Ionann
a Luach , Uimh. 100 (1951)
12.         An Coinbhinsiún maidir le
Saothar Éigeantach a chur ar ceal, Uimh. 105 (1957)
13.         An Coinbhinsiún maidir le
hIdirdhealú i gcúrsaí Fostaíochta agus Slí Bheatha, Uimh. 111 (1958)
14.         An Coinbhinsiún maidir leis an
Aois Íosta ag a nGlacfar Duine Isteach i bhFostaíocht, Uimh. 138 (1973)
15.         An Coinbhinsiún maidir leis na
Cineálacha is measa de Shaothar Leanaí a Thoirmeasc agus le Beart Láithreach
chun iad a Dhíchur, Uimh. 182 (1999)
Coinbhinsiúin
maidir leis an gcomhshaol agus maidir le prionsabail rialachais
16.         An Coinbhinsiún maidir
le Trádáil Idirnáisiúnta i Speicis Fauna agus Flora Fiáine
i mBaol (1973)
17.         Prótacal Montréal um
Shubstaintí a Ídíonn an Ciseal Ózóin (1987)
18.         Coinbhinsiún Basel maidir le
Rialú Gluaiseachtaí Trasteorann Dramhaíolacha Guaiseacha agus a nDiúscairt
(1989)
19.         An Coinbhinsiún maidir leis an
Éagsúlacht Bhitheolaíoch (1992)
20.         Creat‑Choinbhinsiún na
Náisiún Aontaithe ar an Athrú Aeráide (1992)
21.         Prótacal Cartagena ar an
mBithshábháilteacht (2000)
22.         Coinbhinsiún Stócólm ar
Thruailleáin Orgánacha Mharthanacha (2001)
23.         Prótacal Kyoto a ghabhann le
Creat‑Choinbhinsiún na Náisiún Aontaithe ar an Athrú Aeráide (1998)
24.         Coinbhinsiún Aonair na Náisiún
Aontaithe um Dhrugaí Támhshuanacha (1961)
25.         Coinbhinsiún na Náisiún
Aontaithe um Shubstaintí Síceatrópacha (1971)
26.         Coinbhinsiún na Náisiún
Aontaithe i gcoinne Gáinneáil Aindleathach Drugaí Támhshuanacha agus Substaintí
Síceatrópacha (1988)
27.         Coinbhinsiún na Náisiún
Aontaithe i gcoinne an Éillithe (2004)


				|

		52015PC0046

			Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) Uimh. 1304/2013 ó Pharlaimint na hEorpa agus ón gComhairle maidir le Ciste Sóisialta na hEorpa, i ndáil le méadú ar an méid réamh-mhaoinithe tosaigh a íoctar leis na cláir oibríochtúla a fhaigheann tacaíocht ón Tionscnamh um Fhostaíocht don Aos Óg /* COM/2015/046 final - 2015/0026 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Príomhthosaíocht de chuid an Choimisiúin nua
is ea borradh úr a chur faoi phoist, fás agus infheistíocht. I gClár Oibre an
Choimisiúin do 2015 gheall sé tionscnaimh a dhéanamh chun lánpháirtiú agus
infhostaitheacht sa mhargadh saothair a chur chun cinn, lena n‑áirítear
bearta chun tacaíocht a thabhairt do na Ballstáit poist a chruthú don aos óg.
Ceapadh an togra seo maidir leis an Tionscnamh um Fhostaíocht don Aos Óg lena
áirithiú nach mbeidh aon mhoill ar bhaint amach na tosaíochta sin.
Glacadh an Tionscnamh um Fhostaíocht don Aos
Óg (TFAO) tar éis don Chomhairle Eorpach a iarraidh i bhFeabhra 2013 go
dtabharfaí aghaidh ar na hardleibhéil dífhostaíochta atá i measc an aosa óig i
réigiúin áirithe den Aontas Eorpach atá buailte go mór leis an bhfadhb sin.
Leagadh béim i gconclúidí na Comhairle i bhFeabhra 2013 agus arís i
gconclúidí na Comhairle ina dhiaidh sin gur cheart tosaíocht a thabhairt do
chur chun cinn na fostaíochta don aos óg. D'iarr an Chomhairle Eorpach go
mbainfí leas as buiséad an Aontais Eorpaigh chun tacú le hiarrachtaí na
mBallstát cur i gcoinne na treochta atá ann faoi láthair. Is é is aidhm don
Tionscnamh cistiú breise a chur ar fáil chun fostaíocht don aos óg a chur chun
cinn sna réigiúin is mó atá buailte leis an dífhostaíocht. Déanfar sin, mar
shampla, trí mholadh na Comhairle maidir le bunú na Ráthaíochta don Aos Óg a
chur chun feidhme. Tá tacaíocht a thugtar faoi TFAO dírithe go sonrach ar
dhaoine óga nach bhfuil fostaithe ná i mbun oideachais ná oiliúna agus, murab
ionann agus Ciste Sóisialta na hEorpa, ní féidir í a úsáid chun tacú le córais
agus struchtúir. Tá TFAO ina chuid dhílis de chláreagrú Chiste Sóisialta na
hEorpa agus is féidir na socruithe cláreagraithe a bheith i bhfoirm clár oibríochtúil
tiomanta, i bhfoirm ais tosaíochta thiomanta laistigh de chlár oibríochtúil nó
ina gcuid d'ais tosaíochta amháin nó roinnt aiseanna tosaíochta.
I bhfianaise a phráinní atá sé díriú ar an
dífhostaíocht i measc an aosa óig, mhol an Coimisiún ón tús forálacha
speisialta a ghlacadh sa dóigh is go ngealltar méid iomlán na n‑acmhainní
a leithdháiltear ar TFAO sa chéad dá bhliain den chlárthréimhse 2014‑2020
(tús‑ualú na n‑acmhainní), ionas go bhféadtar bearta a dhéanamh ar
mhaithe leis an aos óg agus torthaí a bhaint amach gan mhoill. Dá bhrí sin, i
bprionsabal tá oibríochtaí faoi TFAO le bheith curtha chun feidhme faoi
dheireadh 2018, cé gur 2023 an sprioc d'oibríochtaí eile a fhaigheann tacaíocht
ó Chistí Struchtúrtha agus Infheistíochta na hEorpa, lena n‑áirítear
Ciste Sóisialta na hEorpa. Ina theannta sin, cinneadh go bhfuil caiteachas faoi
TFAO incháilithe ón 1 Meán Fómhair 2013 agus nach bhfuil an
leithdháileadh sonrach do TFAO faoi réir an cheanglais maidir le cómhaoiniú
náisiúnta. Tá forálacha eile i gcreat rialála 2014‑2020 freisin chun dlús
a chur le cur chun feidhme TFAO.
Ós rud é go bhfuil an tréimhse cur chun
feidhme do TFAO níos giorra, tá sé fíorthábhachtach go ndéantar dul chun cinn
praiticiúil sna chéad bhlianta le go n‑éireoidh leis an Tionscnamh dul i
ngleic le fadhb seo na dífhostaíochta a fhágann go bhfuil 7 milliún Eorpach ann
nach bhfuil i mbun oideachais ná oiliúna agus nach bhfuil post acu. Má
chuirtear tuilleadh moille ar chur chun feidhme an Tionscnaimh is baolach go
gcuirfear isteach ar an bpróiseas agus ar na bearta atá idir lámha ag na
Ballstáit cur i gcoinne na dífhostaíochta seo.
Bíodh sin mar atá, tá bliain ann ó glacadh an
Rialachán maidir le Ciste Sóisialta na hEorpa agus níl a oiread bainte amach
agus a rabhthas ag súil leis. Ceapadh go bhfágfadh tús‑ualú na
ngealltanas do TFAO agus na bearta sonracha eile do TFAO go bhféadfaí leas a
bhaint go tapa as acmhainní an Tionscnaimh, ach ní hamhlaidh atá. Ar na
príomhchúiseanna atá leis sin tá próiseas leanúnach caibidlíochta na gclár
oibríochtúil lena mbaineann agus feidhmiú céimneach na socruithe cur chun
feidhme sna Ballstáit. Chomh maith leis sin, níl ach acmhainn theoranta ag na
húdaráis glaonna ar thionscadail a sheoladh agus iarratais a phróiseáil go tapa
agus tá easpa réamh‑mhaoinithe ann chun na bearta a bhfuil gá leo a
sheoladh. D'ardaigh na Ballstáit ceist sin na heaspa réamh‑mhaoinithe ar
an leibhéal polaitiúil. Thuairiscigh roinnt acu, ar leibhéil éagsúla lena n‑áirítear
ag cruinnithe den Chomhairle um Fhostaíocht, Beartas Sóisialta, Sláinte agus
Gnóthaí Tomhaltóirí agus ag cruinnithe déthaobhacha leis an gCoimisiún, go
bhfuil sé ag dul crua orthu cur chun feidhme na n‑oibríochtaí a
thionscnamh ós rud é nach bhfuil a ndóthain cistithe acu réamhíocaíochtaí a
dhéanamh leis na tairbhithe. Léirigh Parlaimint na hEorpa freisin gur ábhar
imní di é a mhoille is atá TFAO á chur chun feidhme. Is olc an cás é go
háirithe ag na Ballstáit a bhfuil na leibhéil is airde dífhostaíochta acu i
measc an aosa óig ós rud é gurb iad is mó freisin a bhfuil srianta buiséadacha
agus easpa cistithe ag cur as dóibh.
As measc na 34 chlár oibríochtúla lena
gcuirtear TFAO chun feidhme, tá 28 gcinn acu sin glactha ag an gCoimisiún
cheana agus tá caibidlíocht tugtha i gcrích aige maidir le ceithre cinn eile
atá anois ar tí a nglactha. Sa bhreis air sin, ghlac an Chomhairle i 2014,
roinnt moltaí tír‑shonracha lena n‑iarrtar ar na Ballstáit a n‑iarrachtaí
a threisiú chun an ráta dífhostaíochta i measc an aosa óig a laghdú. Tá an
acmhainn riaracháin agus socruithe cur chun feidhme na gclár á gcur i bhfeidhm
ag na Ballstáit don tréimhse reatha agus tá an Coimisiún ag tacú leis an
bpróiseas sin trí threoir theicniúil a thabhairt. Sa deireadh, chun aghaidh a
thabhairt gan mhoill ar ábhar imní na mBallstát maidir le réamh‑mhaoiniú,
tá an togra seo á thíolacadh ag an gCoimisiún.
Fuarthas amach nach leor na leibhéil réamh‑mhaoinithe
tosaigh a leagadh síos sa Rialachán maidir le Forálacha Coiteanna chun an
bhearna chistithe atá ann a réiteach ná chun tacú leis an iarracht aghaidh a
thabhairt go tapa ar an leibhéal ró‑ard dífhostaíochta i measc an aosa
óig san Aontas Eorpach (i bhfianaise gur gealltanas polaitiúil é sin in TFAO).
De réir na leibhéal reatha réamh‑mhaoinithe tosaigh, níl sa réamh‑mhaoiniú
a íoctar láithreach nuair a ghlactar clár oibríochtúil ach 1 % de
ranníocaíocht an Aontais don chlár sin (nó 1.5 % i gcás Ballstáit atá ag
fáil cúnamh airgeadais). Ina theannta sin, ní féidir íocaíochtaí eatramhacha a
dhéanamh le Ballstát ach amháin ar bhonn caiteachas arna thabhú cheana ag
tairbhithe agus arna íoc leo, agus é sin a bheith dearbhaithe ag an mBallstát.
Úsáidtear íocaíochtaí eatramhacha chun tairbhithe a chúiteamh as caiteachas a
thabhaigh siad. Dá bhrí sin, ní leor na híocaíochtaí eatramhacha chun réamhíocaíochtaí
a dhéanamh le tairbhithe.
Ar an ábhar sin agus ós rud é go bhfuil an
líon daoine óga atá i mbaol bochtaineachta nó eisiamh sóisialta ag dul i méad,
ní mór bearta breise a chur i bhfeidhm chun aghaidh a thabhairt ar
shainiúlachtaí TFAO. Ba cheart a bheith mar thaca le tús‑ualú acmhainní
TFAO sásraí lenar féidir a áirithiú go dtugtar an cistiú is gá d'oibríochtaí
sna chéad bhlianta den chlárthréimhse. Is gá a áirithiú go háirithe gur leor
méid an réamh‑mhaoinithe tosaigh a íoctar le cláir oibríochtúla lena
gcuirtear TFAO chun feidhme chun íocaíochtaí le tairbhithe a mhaoiniú sa dóigh
is gur féidir leo ansin oibríochtaí a thosú agus a chur chun feidhme. Murab
ionann agus na cláir bhainistíochta comhroinnte eile, faigheann TFAO tacaíocht
ó leithdháileadh sonrach atá maoinithe go huile agus go hiomlán ó bhuiséad an
Aontais. Mar sin de, is é an leithdháileadh sonrach do TFAO an t‑aon
fhoinse cistithe faoin mbainistíocht chomhroinnte nach bhfuil faoi réir an
cheanglais maidir le cómhaoiniú náisiúnta. Faoin togra atá beartaithe, tá sé i
gceist an réamh‑mhaoiniú tosaigh a chuirtear ar fáil ón leithdháileadh
sonrach do TFAO in 2015 a mhéadú go tuairim agus EUR 1 billiún. Níl sé i gceist
leis an togra seo atá beartaithe aon athrú a dhéanamh ar an réamh‑mhaoiniú
tosaigh a íoctar ó Chiste Sóisialta na hEorpa le cláir oibríochtúla lena
gcuirtear TFAO chun feidhme, ná aon athrú a dhéanamh ar an réamh‑mhaoiniú
tosaigh a íocfar in 2016 ón leithdháileadh sonrach do TFAO. Ina theannta sin,
ní dhéanann an togra aon difear don réamh‑mhaoiniú tosaigh a íoctar le
cláir eile atá cómhaoinithe ag Cistí Struchtúrtha agus Infheistíochta na
hEorpa.
Meastar go bhfuil an méadú atá molta ar an
réamh‑mhaoiniú tosaigh ón leithdháileadh sonrach do TFAO a íoctar le
cláir oibríochtúla a fhaigheann tacaíocht ó TFAO (beag beann ar fhoirm na
socruithe cláreagraithe), meastar gur leor é agus go bhfuil sé ag luí go
hiomlán leis na rialacha sonracha atá infheidhme maidir le TFAO. Ina theannta
sin, leis an togra seo tá sé beartaithe próifíl an réamh‑mhaoinithe do
TFAO a chur in oiriúint do phróifíl chláir an bheartais chomhtháthaithe, rud a
d'fhágfadh go mbeadh an leibhéal céanna réamh‑mhaoinithe ann i gcás TFAO
agus a bhíonn ann de ghnáth i gcás clár eile. Sa dóigh sin, is aidhm don togra
cóir chomhionann a áirithiú idir TFAO agus cistí an bheartais chomhtháthaithe.
Lena chois sin, níor cheart do na Ballstáit an
réamh‑mhaoiniú tosaigh a úsáid ach amháin chun íocaíochtaí a dhéanamh le
tairbhithe i gcur chun feidhme cláir a fhaigheann tacaíocht ó TFAO, i gcomhréir
le hAirteagal 81(2) den Rialachán maidir le Forálacha Coiteanna, agus ní
mór an réamh‑mhaoiniú sin a chur ar fáil don chomhlacht atá freagrach gan
mhoill. Ina theannta sin, lena áirithiú go mbeidh cur chun feidhme láithreach
TFAO de thoradh an réamh‑mhaoinithe breise, déantar foráil sa togra seo
gur gá an réamh‑mhaoiniú breise a aisíoc leis an gCoimisiún mura
bhfaigheann an Coimisiún iarratais ar íocaíocht eatramhach do na cláir
oibríochtúla i gceist faoi 12 mhí tar éis theacht i bhfeidhm an Rialacháin
seo, ar iarratais iad inarb ionann ranníocaíocht an Aontais ó TFAO agus ar a
laghad 50 % den réamh‑mhaoiniú breise.
Tá an togra seo i gcomhréir le gealltanas
polaitiúil an Aontais Eorpaigh tacú láithreach le hiarrachtaí chun daoine óga a
lánpháirtiú sa mhargadh saothair.
Agus ar ndóigh, ní dhéanann an togra seo
maidir le méadú ar na híocaíochtaí réamh‑mhaoinithe leis na Ballstáit aon
difear don phróifíl fhoriomlán airgeadais atá aontaithe cheana do leithdháiltí
náisiúnta: níl i gceist leis ach na leithdháiltí atá geallta cheana ó bhuiséad
an Aontais do TFAO a thabhairt níos luaithe. Mar sin de, leis an togra seo
tugtar níos mó solúbthachta do na Ballstáit ó thaobh rochtain a fháil ar an
gcistiú agus leas níos fearr a bhaint as, rud a d'fhágfadh gurbh éasca an
Tionscnamh a chur chun feidhme agus bearta a sheoladh a rachadh go díreach chun
tairbhe do lánpháirtiú Eorpach óg sa mhargadh saothair, go háirithe trí phoist,
printíseachtaí agus tréimhsí oiliúna a chur ar fáil.
Mura nglacfaí an togra seo atá beartaithe,
bheadh moill mhór fós ar chur chun feidhme TFAO ‑ d'ainneoin éileamh na
Comhairle Eorpaí gníomhú go práinneach. De dheasca easpa cistithe a bheith ar
fáil go héasca, chuirfí go mór i mbaol bearta beartais ríthábhachtacha atá ann
chun daoine óga a lánpháirtiú sa mhargadh saothair.
Sa chomhthéacs sin, tá géarghá leis an méid
cistithe a chuirtear ar fáil ag tús na clárthréimhse a mhéadú d'oibríochtaí a
fhaigheann tacaíocht ó TFAO. Dá bhrí sin, is gá an réamh‑mhaoiniú tosaigh
ón leithdháileadh sonrach do TFAO a mhéadú chun dlús a chur le cur chun feidhme
TFAO. Bhainfí an tionchar is mó is féidir amach leis an ráta réamh‑mhaoinithe
atá beartaithe gan an buiséad atá ar fáil do TFAO a shárú.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA AGUS MEASÚNUITHE TIONCHAIR
Ní dhearnadh aon chomhairliúchán le
geallsealbhóirí seachtracha.
3.           EILIMINTÍ DLÍ AN TOGRA
Moltar foráil bhreise, Airteagal 22a, a
chur isteach i Rialachán (AE) Uimh. 1304/2013 maidir le réamh‑mhaoiniú
tosaigh breise do chláir oibríochtúla a fhaigheann tacaíocht ó TFAO.
4.           IMPLEACHT BHUISÉADACH
Chun an modhnú atá beartaithe a dhéanamh, ní
gá aon athrú a dhéanamh ar uasteorainneacha bliantúla an Chreata Airgeadais
Ilbhliantúil d'oibleagáidí agus íocaíochtaí de réir mar atá siad leagtha síos
in Iarscríbhinn I de Rialachán (AE) Uimh. 1311/2013. Tá an togra
seo neodrach ó thaobh an bhuiséid de maidir leis an gclárthréimhse 2014‑2020.
Ní gá aon athrú a dhéanamh ar mhiondealú
bliantúil na leithreasuithe faoi chomhair oibleagáidí do TFAO.
Maidir leis an ngá méadaithe atá le
leithreasuithe faoi chomhair íocaíochtaí do TFAO, cumhdófar an réamh‑mhaoiniú
tosaigh breise do TFAO in 2015 le leithreasuithe ó bhuiséad 2015 don
leithdháileadh sonrach do TFAO. Dá réir sin, níor cheart don mhodhnú atá
beartaithe a bheith ina chúis le haon riaráistí maidir le héilimh neamhíoctha
sa tréimhse 2014‑2020.
2015/0026 (COD)
Togra le haghaidh
RIALACHÁN Ó PHARLAIMINT NA hEORPA AGUS ÓN
gCOMHAIRLE
lena leasaítear Rialachán (AE) Uimh. 1304/2013
ó Pharlaimint na hEorpa agus ón gComhairle maidir le Ciste Sóisialta na hEorpa,
i ndáil le méadú ar an méid réamh‑mhaoinithe tosaigh a íoctar leis na
cláir oibríochtúla a fhaigheann tacaíocht ón Tionscnamh um Fhostaíocht don Aos
Óg
TÁ PARLAIMINT NA hEORPA AGUS COMHAIRLE
AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 164 de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[1],

Ag féachaint don tuairim ó Choiste na Réigiún[2],
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       I bhfianaise go bhfuil rátaí
arda dífhostaíochta i measc an aosa óig san Aontas go fóill, bunaíodh an
Tionscnamh um Fhostaíocht don Aos Óg (TFAO) chun tacaíocht a thabhairt do
dhaoine óga nach bhfuil fostaithe ná i mbun oideachais ná oiliúna sna réigiúin
is mó atá buailte leis an bhfadhb sin. Chun freagairt thapa a áirithiú sa
chomhrac i gcoinne na dífhostaíochta i measc an aosa óig, i Rialachán (AE)
Uimh. 1303/2013 ó Pharlaimint na hEorpa agus ón gComhairle[3] agus i Rialachán (AE)
Uimh. 1304/2013 ó Pharlaimint na hEorpa agus ón gComhairle[4] leagtar síos forálacha
lena gceadaítear leas níos gasta a bhaint as na hacmhainní a leithdháiltear ar
TFAO. Ar na forálacha sin tá, inter alia, na hacmhainní uile a chur ar fáil don
Tionscnamh sa chéad dá bhliain den chlárthréimshe, an deis a bheith ann na cláir
oibríochtúla atá tiomnaithe do TFAO a ghlacadh roimh an gComhaontú
Comhpháirtíochta a chur faoi bhráid an Choimisiúin, agus caiteachas arna thabhú
ag oibríochtaí faoi TFAO a bheith incháilithe ón 1 Meán Fómhair 2013.
(2)       De dheasca na srianta
buiséadacha atá ar na Ballstáit agus na heaspa cistithe atá ar fáil ag céim
thosaigh na clárthréimhse, cuireadh moill mhór ar chur chun feidhme TFAO.
Bunaítear le Rialachán 1303/2013 an méid réamh‑mhaoinithe tosaigh atá le
híoc lena áirithiú go bhfuil na Ballstáit in acmhainn tacaíocht a thabhairt do
thairbhithe ó thús chur chun feidhme na gclár oibríochtúil. I gcomhthéacs TFAO,
áfach, fuarthas amach nach bhfuil an méid leordhóthanach chun na híocaíochtaí
is gá a thabhairt do thairbhithe chun na hoibríochtaí a chur chun feidhme.
(3)       Chun aghaidh a thabhairt ar
na srianta buiséadacha atá ar na Ballstáit ag céim thosaigh na clárthréimhse,
agus an gá práinneach atá ann dul i ngleic le dífhostaíocht i measc an aosa óig
chomh maith le gnéithe sonracha de TFAO á gcur san áireamh, is iomchuí
forálacha a leagan síos chun Rialachán (AE) Uimh. 1303/2013 a chomhlánú,
d'fhonn leibhéal an réamh‑mhaoinithe tosaigh a íoctar le cláir
oibríochtúla a fhaigheann tacaíocht ó TFAO a mhéadú in 2015. Lena áirithiú go
mbeidh acmhainní leordhóthanacha ag na Ballstáit chun íocaíochtaí a dhéanamh le
tairbhithe atá freagrach as cur chun feidhme oibríochtaí lena ndírítear ar an
dífhostaíocht i measc an aosa óig, ba cheart méid breise réamh‑mhaoinithe
tosaigh ón leithdháileadh sonrach do TFAO a íoc in 2015 leis na cláir
oibríochtúla a fhaigheann tacaíocht ó TFAO, chun na méideanna réamh‑mhaoinithe
a íoctar i gcomhréir le Rialachán (AE) Uimh. 1303/2013 a chomhlánú.
(4)       Lena áirithiú go n‑úsáidfear
an méid breise réamh‑mhaoinithe tosaigh chun TFAO a chur chun feidhme
láithreach, ba cheart foráil a dhéanamh go n‑aisíocfar an méid sin leis
an gCoimisiún mura dtugtar le fios sna hiarratais ar íocaíocht eatramhach is gá
a chur faoi bhráid an Choimisiúin 12 mhí tar éis theacht i bhfeidhm an
Rialacháin seo gurb ionann ranníocaíocht an Aontais ó TFAO agus leibhéal
leordhóthanach den réamh‑mhaoiniú.
(5)       Ionas go bhféadfar na bearta
dá bhforáiltear sa Rialachán seo a chur i bhfeidhm go pras, ba cheart an
Rialachán seo teacht i bhfeidhm an lá tar éis lá a fhoilsithe in Iris
Oifigiúil an Aontais Eorpaigh.
(6)       Ba cheart, dá bhrí sin,
Rialachán (AE) Uimh. 1304/2013 a leasú dá réir,
TAR ÉIS AN RIALACHÁN SEO A GHLACADH:
Airteagal 1
Cuirtear an tAirteagal seo a leanas,
Airteagal 22a, isteach i Rialachán (AE) Uimh. 1304/2013:
"Airteagal 22a
Réamh‑mhaoiniú
breise a íoc le cláir oibríochtúla a fhaigheann tacaíocht ó TFAO
1.           I dteannta an mhéid réamh‑mhaoinithe
tosaigh a íoctar i gcomhréir le pointe (b) d'Airteagal 134(1) de Rialachán
(AE) Uimh. 1303/2013, íocfar méid breise réamh‑mhaoinithe tosaigh ón
leithdháileadh sonrach do TFAO in 2015 leis na cláir oibríochtúla uile a
fhaigheann tacaíocht ó TFAO, beag beann ar fhoirm an tsocraithe cláreagraithe i
gcomhréir le hAirteagal 18, chun an réamh‑mhaoiniú tosaigh ón
leithdháileadh sonrach do TFAO a mhéadú go 30 %.
2.           Chun an réamh‑mhaoiniú
breise atá le híoc de bhun mhír 1 a ríomh, bainfear den 30 % sin na
méideanna arna n‑íoc ón leithdháileadh sonrach do TFAO leis na cláir
oibríochtúla i gcomhréir le pointe (b) d'Airteagal 134 (1) de Rialachán
(AE) Uimh. 1303/2013.
3.           Faoi 12 mhí tar éis
theacht i bhfeidhm an Rialacháin seo, mura mbeidh iarratais ar íocaíocht
eatramhach curtha isteach ag na Ballstáit inarb ionann ranníocaíocht an Aontais
ó TFAO agus ar a laghad 50 % den réamh‑mhaoiniú breise, aisíocfaidh
siad méid iomlán an réamh‑mhaoinithe breise a íocadh i gcomhréir le mír 1
leis an gCoimisiún. Ní dhéanfaidh an t‑aisíoc sin difear don
ranníocaíocht ón leithdháileadh sonrach do TFAO leis an gclár oibríochtúil i
gceist."
Airteagal 2
Tiocfaidh an Rialachán seo i bhfeidhm an lá
tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa                                                   Thar ceann na Comhairle
An tUachtarán                                                                                An tUachtarán
RÁITEAS AIRGEADAIS REACHTACH
1.           LEAGAN AMACH AN
TOGRA/TIONSCNAIMH
              1.1.    Teideal an togra/tionscnaimh
              1.2.    Réimsí beartais lena mbaineann i gcreat ABM/ABB
              1.3.    An cineál togra/tionscnaimh
              1.4.    Cuspóirí
              1.5.    Foras an togra/tionscnaimh
              1.6.    Fad agus tionchar airgeadais
              1.7.    Modhanna bainistíochta atá beartaithe
2.           BEARTA BAINISTÍOCHTA
              2.1.    Rialacha faireacháin agus tuairiscithe
              2.2.    Córas bainistíochta agus rialaithe
              2.3.    Bearta chun calaois agus neamhrialtachtaí a chosc
3.           AN TIONCHAR AIRGEADAIS A
MHEASTAR A BHEIDH AG AN TOGRA/TIONSCNAMH
              3.1.    Ceannteidil an chreata airgeadais ilbhliantúil agus
na línte buiséid ar a n‑imreofar tionchar
              3.2.    An tionchar a mheastar a bheidh ag an
togra/tionscnamh ar chaiteachas
              3.2.1. Achoimre ar an
tionchar a mheastar a bheidh ag an togra/tionscnamh ar chaiteachas
              3.2.2. An tionchar a
mheastar a bheidh ag an togra/tionscnamh ar leithreasuithe faoi chomhair
oibríochtaí
              3.2.3. An tionchar a
mheastar a bheidh ag an togra/tionscnamh ar leithreasuithe de chineál
riaracháin
              3.2.4. Comhoiriúnacht don
chreat airgeadais ilbhliantúil reatha
              3.2.5. Ranníocaíochtaí ó
thríú páirtithe
              3.3.    An tionchar a mheastar a bheidh ar ioncam
RÁITEAS
AIRGEADAIS REACHTACH
1.           LEAGAN AMACH AN
TOGRA/TIONSCNAIMH
1.1.        Teideal an togra/tionscnaimh
Togra
lena leasaítear Rialachán (AE) Uimh. 1304/2013 ó Pharlaimint na hEorpa
agus ón gComhairle maidir le Ciste Sóisialta na hEorpa, i ndáil le méadú ar an
méid réamh‑mhaoinithe tosaigh a íoctar leis na cláir oibríochtúla a
fhaigheann tacaíocht ón Tionscnamh um Fhostaíocht don Aos Óg
1.2.        Réimsí beartais lena
mbaineann i gcreat ABM/ABB[5]

4
Fostaíocht, Gnóthaí Sóisialta agus Cuimsiú
040264
An Tionscnamh um Fhostaíocht don Aos Óg
1.3.        An cineál togra/tionscnaimh
¨ Baineann an togra/tionscnamh le beart nua
¨ Baineann an togra/tionscnamh le beart nua a leanann
treoirthionscadal/réamhbheart[6]
x Baineann an togra/tionscnamh le síneadh ar bheart atá ann cheana
¨ Baineann an togra/tionscnamh le beart a atreoraíodh i dtreo birt
nua
1.4.        Cuspóirí
1.4.1.     Cuspóirí straitéiseacha
ilbhliantúla an Choimisiúin ar a bhfuil an togra/tionscnamh dírithe
N/B
1.4.2.     Cuspóirí sonracha agus na
gníomhaíochtaí ABM/ABB lena mbaineann
Cuspóir sonrach Uimh.
N/B
Gníomhaíochtaí ABM/ABB lena mbaineann
N/B
1.4.3.     An toradh agus an tionchar a
bhfuil súil leo
Sonraigh an tionchar a
bheadh ag an togra/tionscnamh ar na tairbhithe/grúpaí ar a bhfuil sé dírithe.
N/B
1.4.4.     Táscairí lena léireofar toradh
agus tionchar
Sonraigh na táscairí
lena léireofar an faireachán ar chur chun feidhme an togra/tionscnaimh.
N/B
1.5.        Foras an togra/tionscnaimh
1.5.1.     Na ceanglais is gá a
chomhlíonadh sa ghearrthéarma nó san fhadtéarma
N/B
1.5.2.     Luach breise a bhaineann le
rannpháirteachas an AE
N/B
1.5.3.     Ceachtanna a foghlaimíodh ó
thaithí eile den sórt sin san am a chuaigh thart
N/B
1.5.4.     Comhoiriúnacht d'ionstraimí
iomchuí eile agus sineirgíocht a d'fhéadfadh a bheith ann
N/B
1.6.        Fad agus tionchar airgeadais
¨ Togra/tionscnamh a bheidh i bhfeidhm ar feadh tréimhse teoranta
–
x Togra/tionscnamh a bheith i bhfeidhm ón 01/01/2015 go dtí an
31/12/2023
–
x Tionchar airgeadais in 2015
¨ Togra/tionscnamh a bheidh i bhfeidhm ar feadh tréimhse
neamhtheoranta
–
‑ Cuirfear chun feidhme é le linn na tréimhse
tosaigh BBBB go BBBB,
–
agus cuirfear ag feidhmiú go hiomlán ina dhiaidh
sin é.
1.7.        Modhanna bainistíochta atá
beartaithe[7]
¨ Bainistíocht dhíreach a dhéanann an Coimisiún
–
¨ ina ranna, lena n‑áirítear an chuid sin den fhoireann atá i
dtoscaireachtaí an Aontais;
–
¨ trí na gníomhaireachtaí feidhmiúcháin
x Bainistíocht atá comhroinnte leis na Ballstáit
¨ Bainistíocht indíreach trí chúraimí a bhaineann le cur chun
feidhme an bhuiséid a shannadh dóibh seo a leanas:
–
¨ tríú tíortha nó na comhlachtaí a d'ainmnigh siad;
–
¨ eagraíochtaí idirnáisiúnta agus a ngníomhaireachtaí (tabhair sonraí);
–
¨ BEI agus an Ciste Eorpach Infheistíochta;
–
¨ comhlachtaí dá dtagraítear in Airteagal 208 agus
Airteagal 209 den Rialachán Airgeadais;
–
¨ comhlachtaí dlí poiblí;
–
¨ comhlachtaí arna rialú ag an dlí príobháideach agus a bhfuil misean
seirbhíse poiblí acu sa mhéid go gcuireann siad ráthaíochtaí leordhóthanacha
airgeadais ar fáil;
–
¨ comhlachtaí arna rialú ag dlí príobháideach Ballstáit, a gcuirtear de
chúram orthu comhpháirtíochtaí príobháideacha poiblí a chur chun feidhme, agus
a sholáthraíonn ráthaíochtaí leordhóthanacha airgeadais;
–
¨ daoine a gcuirtear de chúram orthu bearta sonracha a chur chun feidhme
in CBES de bhun Theideal V de CAE, ar daoine iad a aithnítear sa bhunghníomh
ábhartha.
–       ‑ I gcás ina sonraítear níos mó ná modh
bainistíochta amháin, tabhair sonraí sa roinn "Nótaí" le do thoil.
Nótaí
N/B
2.           BEARTA BAINISTÍOCHTA
2.1.        Rialacha faireacháin agus
tuairiscithe
Sonraigh minicíocht na
mbeart agus na coinníollacha atá leo
N/B
2.2.        Córas bainistíochta agus
rialaithe
2.2.1.     Na rioscaí a aithníodh.
N/B
2.2.2.     Faisnéis maidir leis an gcóras
rialaithe inmheánaigh atá i bhfeidhm.
N/B
2.2.3.     Meastachán ar chostais agus ar
shochair na rialuithe agus measúnú ar an leibhéal riosca earráide a bhfuiltear
ag súil leis.
N/B
2.3.        Bearta chun calaois agus
neamhrialtachtaí a chosc
Sonraigh bearta
coisctheacha agus cosanta atá ann cheana nó atá beartaithe.
N/B
3.           AN TIONCHAR AIRGEADAIS A
MHEASTAR A BHEIDH AG AN TOGRA/TIONSCNAMH
3.1.        Ceannteidil an chreata
airgeadais ilbhliantúil agus na línte buiséid ar a n‑imreofar tionchar
·      Línte buiséid atá ann cheana
In ord cheannteidil
agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil: || Líne buiséid || Saghas caiteachais || Ranníocaíocht
 Uimhir [Ceannteideal ….............................….] || LD/LN[8]. || ó thíortha de chuid CSTE[9]   || ó thíortha is iarrthóirí[10]   || ó thríú tíortha || de réir bhrí Airteagal 21(2)(b) den Rialachán Airgeadais
 1 Fás Cliste agus Cuimsitheach || 04.0264 [An Tionscnamh um Fhostaíocht don Aos Óg]   || Difreáilte || Níl || Níl || Níl || Níl
·      Línte nua buiséid atá á n‑iarraidh
In ord cheannteidil
agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil: || Líne buiséid || Saghas caiteachais || Ranníocaíocht
 Uimhir [Ceannteideal ….............................….] || LD/LN || ó thíortha de chuid CSTE || ó thíortha is iarrthóirí || ó thríú tíortha || de réir bhrí Airteagal 21(2)(b) den Rialachán Airgeadais
   || [XX.YY.YY.YY]   ||   || TÁ/NÍL || TÁ/NÍL || TÁ/NÍL || TÁ/NÍL
3.2.        An tionchar a mheastar a
bheidh ag an togra/tionscnamh ar chaiteachas
Chun an modhnú atá beartaithe a dhéanamh, ní
gá aon athrú a dhéanamh ar uasteorainneacha bliantúla an Chreata Airgeadais
Ilbhliantúil d'oibleagáidí agus íocaíochtaí de réir mar atá siad leagtha síos
in Iarscríbhinn I de Rialachán (AE) Uimh. 1311/2013.
Ní gá aon athrú a dhéanamh ar mhiondealú
bliantúil na leithreasuithe faoi chomhair oibleagáidí do TFAO.
Maidir leis an ngá méadaithe atá le
leithreasuithe faoi chomhair íocaíochtaí do réamh‑mhaoiniú tosaigh TFAO
in 2015, cumhdófar sin le leithreasuithe ó CHEANNTEIDEAL 4 (Fostaíocht, Gnóthaí
Sóisialta agus Cuimsiú) de bhuiséad 2015 do Chiste Sóisialta na hEorpa agus do
TFAO.
3.2.1.     Achoimre ar an tionchar a
mheastar a bheidh ag an togra/tionscnamh ar chaiteachas
EUR milliúin (go dtí an tríú deachúil)
 Ceannteideal an chreata airgeadais ilbhliantúil: || Uimhir 1 || Fás Cliste agus Cuimsitheach
 Ard‑Stiúrthóireacht: EMPL ||   ||   || 2014 || 2015 || 2016 || 2017 || 2018[11] || 2019 || 2020 || IOMLÁN
  Leithreasuithe faoi chomhair oibríochtaí ||   ||   ||   ||   ||   ||   ||   ||
 04.0264 [An Tionscnamh um Fhostaíocht don Aos Óg]   || Gealltanais || (1) || 0 || 0 || 0 || 0 || 0 || 0 || 0 || 0
 Íocaíochtaí || (2) || 0 || 930.000 || 0 || 0 || ‑930.000 || 0 || 0 || 0
 Leithreasuithe de chineál riaracháin arna maoiniú ó chlúdach clár sonrach Uimhir na líne buiséid[12]   ||   ||   ||   ||   ||   ||   ||   ||
 N/B ||   || (3) ||   ||   ||   ||   ||   ||   ||   ||
 IOMLÁN leithreasuithe i gcomhair Ard‑Stiúrthóireacht EMPL || Gealltanais || =1+1a +3 || 0 || 0 || 0 || 0 || 0 || 0 || 0 || 0
 Íocaíochtaí || =2+2a +3 || 0 || 930.000 || 0 || 0 || ‑930.000 || 0 || 0 || 0
  IOMLÁN leithreasuithe faoi chomhair oibríochtaí || Gealltanais || (4) || 0 || 0 || 0 || 0 || 0 || 0 || 0 || 0
 Íocaíochtaí || (5) || 0 || 930.000 || 0 || 0 || ‑930.000 || 0 || 0 || 0
 IOMLÁN leithreasuithe de chineál riaracháin arna maoiniú as clúdach clár sonrach || (6) || 0 || 0 || 0 || 0 || 0 || 0 || 0 || 0
 IOMLÁN leithreasuithe do CHEANNTEIDEAL 1 den chreat airgeadais ilbhliantúil || Gealltanais || =4+ 6 || 0 || 0 || 0 || 0 || 0 || 0 || 0 || 0
 Íocaíochtaí || =5+ 6 || 0 || 930.000 || 0 || 0 || ‑930.000 || 0 || 0 || 0
Má tá tionchar ag an togra/tionscnamh ar níos mó ná
ceannteideal amháin:
  IOMLÁN leithreasuithe faoi chomhair oibríochtaí || Gealltanais || (4) ||   ||   ||   ||   ||   ||   ||   ||
 Íocaíochtaí || (5) ||   ||   ||   ||   ||   ||   ||   ||
 IOMLÁN leithreasuithe de chineál riaracháin arna maoiniú as clúdach clár sonrach || (6) ||   ||   ||   ||   ||   ||   ||   ||
 IOMLÁN leithreasuithe faoi CHEANNTEIDIL 1 go 4 den chreat airgeadais ilbhliantúil (Méid tagartha) || Gealltanais || =4+ 6 ||   ||   ||   ||   ||   ||   ||   ||
 Íocaíochtaí || =5+ 6 ||   ||   ||   ||   ||   ||   ||   ||
 Ceannteideal an chreata airgeadais ilbhliantúil: || 5 || "Caiteachas riaracháin"
EUR milliúin (go dtí an tríú deachúil)
   ||   ||   || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 Ard‑Stiúrthóireacht: <…….> ||
  Acmhainní daonna ||   ||   ||   ||   ||   ||   ||   ||
 Caiteachas Riaracháin eile ||   ||   ||   ||   ||   ||   ||   ||
 IOMLÁN Ard‑Stiúrthóireacht <…….> || Leithreasuithe ||   ||   ||   ||   ||   ||   ||   ||
 IOMLÁN leithreasuithe do CHEANNTEIDEAL 5 den chreat airgeadais ilbhliantúil || (Iomlán gealltanas = Iomlán íocaíochtaí) ||   ||   ||   ||   ||   ||   ||   ||
EUR milliúin (go dtí an tríú deachúil)
   ||   ||   || Bliain N[13] || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 IOMLÁN leithreasuithe faoi CHEANNTEIDIL 1 go 5 den chreat airgeadais ilbhliantúil || Gealltanais ||   ||   ||   ||   ||   ||   ||   ||
 Íocaíochtaí ||   ||   ||   ||   ||   ||   ||   ||
3.2.2.     An tionchar a mheastar a
bheidh ag an togra/tionscnamh ar leithreasuithe faoi chomhair oibríochtaí
–
¨ Ní éilíonn an togra/tionscnamh go n‑úsáidfear leithreasuithe
faoi chomhair oibríochtaí
–
x Éilíonn an togra/tionscnamh go n‑úsáidfear leithreasuithe faoi
chomhair oibríochtaí mar a mhínítear thíos:
Leithreasuithe faoi chomhair gealltanas in EUR
milliúin (go dtí an tríú deachúil)
 Sonraigh cuspóirí agus aschuir   ò ||   ||   || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 ASCHUIR
 Saghas[14]   || Meánchostas || Líon || Costas || Líon || Costas || Líon || Costas || Líon || Costas || Líon || Costas || Líon || Costas || Líon || Costas || Líon iomlán || Costas iomlán
 CUSPÓIR SONRACH Uimh. 1[15]... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Aschur ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Aschur ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Aschur ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Fo‑iomlán do chuspóir sonrach Uimh. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 CUSPÓIR SONRACH Uimh. 2... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Aschur ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Fo‑iomlán do chuspóir sonrach Uimh. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 COSTAS IOMLÁN ||   ||   ||   ||   ||   ||   ||   ||   ||   ||   ||   ||   ||   ||   ||   ||
3.2.3.     An tionchar a mheastar a
bheidh ag an togra/tionscnamh ar leithreasuithe de chineál riaracháin
3.2.3.1.  Achoimre
–
x Ní éilíonn an togra/tionscnamh go n‑úsáidfear leithreasuithe de
chineál riaracháin
–
¨ Éilíonn an togra/tionscnamh go n‑úsáidfear leithreasuithe de
chineál riaracháin mar a mhínítear thíos:
EUR milliúin (go dtí
an tríú deachúil)
   || Bliain N[16] || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 CEANNTEIDEAL 5 den chreat airgeadais ilbhliantúil ||   ||   ||   ||   ||   ||   ||   ||
 Acmhainní daonna ||   ||   ||   ||   ||   ||   ||   ||
 Caiteachas riaracháin eile ||   ||   ||   ||   ||   ||   ||   ||
 Fo‑iomlán CHEANNTEIDEAL 5 den chreat airgeadais ilbhliantúil ||   ||   ||   ||   ||   ||   ||   ||
 Lasmuigh de CHEANNTEIDEAL 5[17] den chreat airgeadais ilbhliantúil   ||   ||   ||   ||   ||   ||   ||   ||
 Acmhainní daonna ||   ||   ||   ||   ||   ||   ||   ||
 Caiteachas eile de chineál riaracháin ||   ||   ||   ||   ||   ||   ||   ||
 Fo‑iomlán lasmuigh de CHEANNTEIDEAL 5 den chreat airgeadais ilbhliantúil ||   ||   ||   ||   ||   ||   ||   ||
 IOMLÁN ||   ||   ||   ||   ||   ||   ||   ||
Cumhdófar na
hacmhainní daonna is gá agus caiteachas eile de chineál riaracháin le
leithreasuithe ón Ard‑Stiúrthóireacht a bhfuil bainistíocht an bhirt
faoina gcúram cheana agus/nó atá ath‑imlonnaithe laistigh den Ard‑Stiúrthóireacht,
mar aon le haon leithdháileadh breise a d'fhéadfaí a thabhairt don Ard‑Stiúrthóireacht
atá i mbun bainistíochta faoi chuimsiú an nós imeachta maidir le leithdháileadh
bliantúil i bhfianaise na srianta buiséadacha
3.2.3.2.  Na hacmhainní daonna a mheastar
a bheidh riachtanach
–
x Ní éilíonn an togra/tionscnamh go n‑úsáidfear acmhainní daonna.
–
¨ Éilíonn an togra/tionscnamh go n‑úsáidfear acmhainní daonna mar
a mhínítear thíos:
Sloinnfear an meastachán in aonaid de choibhéis
lánaimseartha
 ||   || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6)
 ||  Poist don phlean bunaíochta (oifigigh agus foireann shealadach) ||   ||
 || XX 01 01 01 (Ceanncheathrú agus Oifigí Ionadaíocht an Choimisiúin) ||   ||   ||   ||   ||   ||   ||
 || XX 01 01 02 (Toscaireachtaí) ||   ||   ||   ||   ||   ||   ||
 || XX 01 05 01 (Taighde indíreach) ||   ||   ||   ||   ||   ||   ||
 || 10 01 05 01 (Taighde díreach) ||   ||   ||   ||   ||   ||   ||
  Foireann sheachtrach (i gcoibhéis lánaimseartha: FTE)[18]   ||
 || XX 01 02 01 (CA, SNE, INT ón gclúdach iomlánaíoch) ||   ||   ||   ||   ||   ||   ||
 || XX 01 02 02 (CA, LA, SNE, INT agus JED sna toscaireachtaí) ||   ||   ||   ||   ||   ||   ||
 || XX 01 04 yy [19]   || ‑ sa cheanncheathrú   ||   ||   ||   ||   ||   ||   ||
 || ‑ toscaireachtaí ||   ||   ||   ||   ||   ||   ||
 || XX 01 05 02 (CA, SNE, INT – taighde indíreach) ||   ||   ||   ||   ||   ||   ||
 || 10 01 05 02 (CA, INT, SNE – taighde díreach) ||   ||   ||   ||   ||   ||   ||
 || Línte buiséid eile (sonraigh) ||   ||   ||   ||   ||   ||   ||
 || IOMLÁN ||   ||   ||   ||   ||   ||   ||
Is é XX an réimse
beartais nó an teideal buiséid lena mbaineann.
Soláthrófar na hacmhainní
daonna is gá le baill foirne ón Ard‑Stiúrthóireacht a bhfuil bainistíocht
an bhirt faoina gcúram cheana agus/nó a ath‑imlonnófar laistigh den Ard‑Stiúrthóireacht,
mar aon le haon leithdháileadh breise a d'fhéadfaí a thabhairt don Ard‑Stiúrthóireacht
atá i mbun bainistíochta faoi chuimsiú an nós imeachta maidir le leithdháileadh
bliantúil i bhfianaise na srianta buiséadacha.
Cur síos ar na
cúraimí a bheidh le déanamh:
 Oifigigh agus pearsanra sealadach ||
 Pearsanra seachtrach ||
3.2.4.     Comhoiriúnacht don chreat
airgeadais ilbhliantúil reatha
–
x Tá an togra/tionscnamh comhoiriúnach don chreat airgeadais ilbhliantúil
reatha.
–
¨ Beidh athchlárú an cheannteidil ábhartha sa chreat airgeadais
ilbhliantúil ag gabháil leis an togra/tionscnamh seo.
Mínigh an cineál athchláraithe a bhfuil gá leis, agus
sonraigh na línte buiséid lena mbaineann agus na méideanna comhfhreagracha.
–
¨ Éilíonn an togra/tionscnamh go gcuirfear an ionstraim sholúbthachta i
bhfeidhm nó go ndéanfar athbhreithniú ar an gcreat airgeadais ilbhliantúil.
Mínigh an méid a bhfuil gá leis, agus sonraigh na
ceannteidil agus na línte buiséid lena mbaineann agus na méideanna
comhfhreagracha.
3.2.5.     Ranníocaíochtaí ó thríú
páirtithe
–
Ní dhéantar foráil sa togra/tionscnamh maidir le
cómhaoiniú le tríú páirtithe.
–
Déantar foráil sa togra/tionscnamh maidir le
cómhaoiniú atá réamh‑mheasta thíos:
Leithreasuithe in EUR milliúin (go dtí an 3ú deachúil)
   || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || Iomlán
 Sonraigh an comhlacht cómhaoinithe ||   ||   ||   ||   ||   ||   ||   ||
 IOMLÁN leithreasuithe cómhaoinithe ||   ||   ||   ||   ||   ||   ||   ||
3.3.        An tionchar a mheastar a
bheidh ar ioncam
–
x Ní bheidh tionchar airgeadais ar bith ag an togra ar ioncam.
–
¨ Beidh an tionchar airgeadais seo a leanas ag an togra/tionscnamh:
–
¨ ar acmhainní dílse
–
¨ ar ioncam ilghnéitheach
EUR
milliúin (go dtí an tríú deachúil)
 Líne buiséid ioncaim: || Leithreasuithe atá ar fáil don bhliain airgeadais reatha || Tionchar an togra/tionscnaimh[20]
 Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6)
 Airteagal …………. ||   ||   ||   ||   ||   ||   ||   ||
I gcás ioncam
ilghnéitheach atá 'sannta', sonraigh na línte buiséid a n‑imrítear
tionchar orthu.
Sonraigh an modh chun an
tionchar ar ioncam a ríomh.
[1]               IO
C , , lch. .
[2]               IO
C , , lch. .
[3]               Rialachán
(AE) Uimh. 1303/2013 ó Pharlaimint na hEorpa agus ón gComhairle an 17 Nollaig 2013
lena leagtar síos forálacha coiteanna maidir le Ciste Forbraíochta Réigiúnaí na
hEorpa, le Ciste Sóisialta na hEorpa, leis an gCiste Comhtháthaithe, leis an
gCiste Eorpach Talmhaíochta um Forbairt Tuaithe agus leis an gCiste Eorpach
Muirí agus Iascaigh agus lena leagtar síos forálacha ginearálta maidir le Ciste
Forbraíochta Réigiúnaí na hEorpa, le Ciste Sóisialta na hEorpa, leis an gCiste
Comhtháthaithe agus leis an gCiste Eorpach Muirí agus Iascaigh agus lena n‑aisghairtear
Rialachán (CE) Uimh. 1083/2006 ón gComhairle,          IO L 347,
20.12.2013, lch. 320.
[4]               Rialachán
(AE) Uimh. 1304/2013 ó Pharlaimint na hEorpa agus ón gComhairle an 17 Nollaig 2013
maidir le Ciste Sóisialta na hEorpa agus lena n‑aisghairtear Rialachán
(CE) Uimh. 1081/2006 ón gComhairle, IO L 347, 20.12.2013, lch. 470.
[5]               ABM:
Bainistiú de réir gníomhaíochtaí; ABB: Buiséadú de réir gníomhaíochtaí.
[6]               Mar
a thagraítear dó in Airteagal 54(2)(a) nó (b) den Rialachán Airgeadais.
[7]               Is
féidir mionsonraí ar na modhanna bainistíochta agus tagairtí don Rialachán
Airgeadais a fheiceáil ar shuíomh gréasáin DG Budg: http://www.cc.cec/budg/man/budgmanag/budgmanag_en.html
[8]               LD
= Leithreasuithe difreáilte / LN = Leithreasuithe neamhdhifreáilte.
[9]               CSTE:
Comhlachas Saorthrádála na hEorpa.
[10]             Tíortha
is iarrthóirí agus, nuair is iomchuí, tíortha ó na Balcáin Thiar a d'fhéadfadh
bheith ina n‑iarrthóirí.
[11]             I
gcomhréir le hAirteagal 136 de Rialachán (AE) Uimh. 1303/2013, déanfar an
réamh‑mhaoiniú a dhlisteanú (a chomhardú) le caiteachas ó TFAO is gá a
fhógairt faoin 31/12/2018.
[12]             Cúnamh
agus caiteachas teicniúil agus/nó riaracháin ar mhaithe le cláir agus/nó bearta
de chuid AE (seanlínte "BA") a chur chun feidhme, taighde indíreach,
taighde díreach.
[13]             Is
í bliain N an bhliain a chuirfear tús le cur chun feidhme an togra/tionscnaimh.
[14]             Is
ionann aschuir agus táirgí agus seirbhísí le soláthar (e.g.: líon na
malartuithe mac léinn a fhaigheann maoiniú, iomlán km de bhóithre a rinneadh,
etc.).
[15]             Mar
a thuairiscítear i bpointe 1.4.2. 'Cuspóirí sonracha...'
[16]             Is
í bliain N an bhliain a chuirfear tús le cur chun feidhme an togra/tionscnaimh.
[17]             Cúnamh
agus caiteachas teicniúil agus/nó riaracháin ar mhaithe le cláir agus/nó bearta
de chuid AE (seanlínte "BA") a chur chun feidhme, taighde indíreach,
taighde díreach.
[18]             CA
= Ball foirne ar conradh; LA= Ball foirne áitiúil; SNE= Saineolaí náisiúnta ar
iasacht; INT= Ball foirne gníomhaireachta; JED = Saineolaí sóisearach i
dtoscaireacht.
[19]             Fo‑uasteorainn
d'fhoireann sheachtrach arna cumhdach ag leithreasuithe faoi chomhair
oibríochtaí (na seanlínte "BA").
[20]             A
fhad a bhaineann le hacmhainní dílse traidisiúnta (dleachtanna talmhaíochta,
tobhaigh siúcra), ní mór na méideanna a luaitear a bheith ina nglanmhéideanna,
i.e. méideanna comhlána agus 25 % de na costais bhailiúcháin a bheith
bainte astu.